Vince McMahon

**Vincent Kennedy McMahon** (s. 24. elokuuta 1945) on yhdysvaltalainen liikemies ja showpainivaikuttaja, joka toimi pitkään World Wrestling Entertainmentin eli WWE:n johtokunnan puheenjohtajana. Hän toimi tehtävässä vuodesta 1999 lähtien ja vuonna 2022 hän astui puheenjohtajan tehtävästä sivuun. McMahon palasi kuitenkin takaisin johtoon vuoden 2023 alussa vielä vuoden ajaksi. Televisioidusta showpainista tuli hänen ansiostaan kansainvälinen ilmiö, minkä vuoksi hän sai tähden Hollywood Walk of Famelle vuonna 2008. McMahon voitti Royal Rumble -tapahtuman vuonna 1999 kukistamalla viimeisenä Stone Cold Steve Austinin.

## Varhainen elämä

McMahon syntyi Pinehurstissa Pohjois-Carolinassa 24. elokuuta 1945 Victoria (os. Hanner, 1920–2022) ja Vincent James McMahonille (1914–1984), joka jätti perheen Vincen ollessa vielä vauva. Vincent otti McMahonin vanhemman veljen Roderick James McMahon III:n (1943–2021) mukaansa. Seuraavan kerran Vince tapasi isänsä vasta olleessaan 12-vuotiaana. McMahonin isoisä oli nyrkkeilypromoottori Roderick James "Jess" McMahon, jonka vanhemmat olivat irlantilaisia ​​maahanmuuttajia Galwayn kreivikunnasta.

## Uran alku

Vince McMahonin isä, Vincent J. McMahon, oli Capitol Wrestling Corporationin (CWC) promoottori. Tavattuaan isänsä uudelleen 12-vuotiaana  Vince kiinnostui seuraamaan isänsä jalanjälkiä ammattipainijana ja seurasi isäänsä usein matkoilla Madison Square Gardeniin. Vince olisi halunnut olla painija, mutta hänen isänsä ei sallinut sitä ja selitti, että promoottorit eivät ilmestyneet ohjelmaan ja että heidän tulee pysyä erillään painijoistaan.

Valmistuttuaan vuonna 1968 East Carolina -yliopistosta kaupallisella tutkinnolla Vince halusi omaksua johtajan roolin isänsä World Wide Wrestling Federation -promootiossa ja vuonna 1969 McMahon debytoi WWWF:n All-Star Wrestlingin kehäkuuluttajana.  Myöhemmin hänestä tuli televisio-otteluiden kommentaattori, kun hän korvasi Ray Morganin vuonna 1971. Hän toimi kommentaattorina säännöllisesti marraskuuhun 1997 asti.

1970-luvulla McMahonista tuli merkittävä voima isänsä yrityksessä ja seuraavan vuosikymmenen aikana hän auttoikin isäänsä kolminkertaistamaan tv-näkyvyyden. Nuorempi McMahon järjesti myös vuoden 1976 Muhammad Ali vastaan ​​Antonio Inoki -ottelun. Vince vaati myös yrityksen nimeämistä uudelleen World Wrestling Federationiksi (WWF) vuonna 1979.

21. helmikuuta 1980 McMahon perusti virallisesti Titan Sports -yhtiön ja pääkonttori perustettiin South Yarmouthiin Massachusettsiin. McMahonista tuli siten yhtiön puheenjohtaja ja hänen vaimostaan ​​Lindasta tuli "yhteistoimitusjohtaja". Vuonna 1982 Titan Sports hankki CWC:n määräysvallan McMahonin isältä ja hänen kumppaneiltaan.

## Ammattipaini

Kun Vince osti WWF:n vuonna 1982 ammattipaini oli liiketoimintaa, jota hoidettiin alueellisilla painijärjestöillä. Jokaisella organisaatiolla oli omat alueensa ja ne olivat sopineet, etteivät menisi toistensa alueille. Tämä käytäntö oli jatkunut vuosikymmeniä ja National Wrestling Alliance oli hallintoelin kaikkialla maassa ja aina Japaniin asti. McMahonilla oli erilainen näkemys siitä, mitä alasta voisi tulla. Vuonna 1983 WWF erosi NWA:sta uudelleen (se oli eronnut NWA:sta aiemmin vuonna 1963, mutta liittyi uudelleen vuonna 1971). McMahon alkoi laajentaa yritystään sekä markkinoida Koillis-Yhdysvaltojen ulkopuolelle ja hankkimalla lahjakkuuksia muilta yrityksiltä. Vuonna 1984 hän värväsi Hulk Hoganin WWF:n karismaattiseksi uudeksi megatähdeksi. He saivat nopeasti päälleen alan toimijoiden vihan, kun promootio alkoi matkustella ja lähti kilpaileville alueille esiintymään.

Tämän seurauksena WWF pystyi laajentamaan fanikuntaansa koko maan kattavaksi yleisöksi, koska promootiota esitettiin voimakkaasti MTV-ohjelmissa. Maaliskuuta 1985 McMahon järjesti ensimmäisen WrestleManian Madison Square Gardenissa, joka oli saavutettavissa television välityksellä kaikkialla Yhdysvalloissa. WrestleManian menestys vaikutti merkittävästi 1980-luvun ammattipainin suosioon sen Kultakauden aikana (Golden Age Era). 1980-luvun lopulla McMahon muokkasi WWF:stä ainutlaatuisen urheiluviihdebrändin, joka tavoitti perheyleisön ja houkutteli faneja, jotka eivät olleet aiemmin kiinnittäneet huomiota ammattipainiin.

McMahon on otellut useita otteluita, muun muassa poikaansa Shane McMahonia, Hulk Hogania, Randy Ortonia, Stone Cold Steve Austinia ja Shawn Michaelsia vastaan. Vince McMahon olisikin halunnut alun perin olla painija, mutta hänen isänsä Vince McMahon Sr kielsi sen jyrkästi.

Huhtikuussa 2007 WrestleMania XXIII -tapahtumassa nähtiin Battle of Billionaires -ottelu, jossa kohtasivat Vince McMahonin edustuspainija Umaga ja Donald Trumpin Bobby Lashley. Ottelu päättyi Lasheyn voittoon. Backlash-tapahtumassa McMahon sai kuitenkin revanssin, kun hän voitti ECW-mestaruuden Bobby Lashleyltä 3–1 Handicap-matsissa, jossa voittaja oli se, joka selätti vastustajan ensimmäisenä. Kesällä 2007 oli käynnissä juonikuvio, jonka mukaan McMahon kuoli RAW-ohjelman lopussa astuttuaan räjähtävään limusiiniin. WWE kuitenkin katkaisi tämän juonikuvion Chris Benoit'n kuoltua, kun McMahon piti avauspuheen Benoit'n muisto-ohjelmassa.

McMahon aloitti 9.6.2008 ”Mr. McMahon's Million Dollar Manian”, jonka mukaan hän lahjoittaa joka RAW-show’ssa miljoona dollaria. Kunkin RAW-jakson aikana McMahon soittaa jollekin Yhdysvalloissa asuvalle henkilölle, joka on rekisteröitynyt WWE.comiin. Jos kyseinen henkilö tietää salasanan, josta annetaan jakson aikana vihjeitä, hän voittaa tietyn määrän rahaa, esimerkiksi 200 000 dollaria.

McMahon otteli viimeksi WrestleMania XXVI -tapahtumassa Bret Hartia vastaan, mutta hävisi ottelun, kun Hart pakotti hänet luovuttamaan Sharpshooter-liikkeen avulla. McMahon kuitenkin palasi vielä kehään vuoden 2022 WrestleMania 38, kun juontaja Pat McAfee haastoi McMahonin kaksinotteluun voitettuaan ensin Vincen suojatin Theoryn. McMahon voitti ottelun Theoryn avustuksella. Tämä oli McMahonin ensimmäinen ottelu 12 vuoteen ja hänen ensimmäinen voittonsa Wrestlemaniassa. Ottelun jälkeen Stone Cold Steve Austin keskeytti McMahonin ja Theoryn juhlinnan ja antoi heille "Stone Cold Stunnerit". 

## Syytökset seksuaalisesta väärinkäytöksestä

McMahonin määräysvallassa oleva WWE:n hallitus aloitti 3 miljoonan dollarin "hiljaisen rahanratkaisun (hush-money)" tutkimisen, jonka McMahon oli maksanut väitetystä suhteesta yrityksen entisen työntekijän kanssa huhtikuussa 2022. Tutkimuksessa paljastui myös muitakin salassapitosopimuksia, jotka liittyivät muiden naisten väitettyihin väärinkäytöksiin McMahonia ja John Laurinaitisia vastaan yhteensä 12 miljoonaa dollarin edestä. Lokakuuhun 2022 mennessä WWE oli paljastanut 19,6 miljoonan dollarin kirjaamattomat maksut, joita McMahon oli suoritti seksuaalirikosvaatimusten ratkaisemiseksi vuosina 2006–2022.

22. heinäkuuta 2022 Vince McMahon virallisesti ilmoitti Twitterin välityksellä, että "77-vuoden iässä on aikani jäädä eläkkeelle". McMahon palasi kuitenkin takaisin WWE:n johtoon vuoden 2023 alussa hoitamaan WWE:n ja Endeavour Group Holdingsin välistä kauppaa, josta muodostui TKO Group Holdings. McMahon erosi kaikista tehtävistään TKO:ssa tammikuussa 2024 seksuaalisesta häirinnästä esitettyjen syytösten jälkeen.

## Yksityiselämä ja varakkuus

Vince McMahon on ollut aviossa Linda Edwardsin kanssa vuodesta 1966 asti. Vuonna 2022 he muuttivat asumaan erilleen, mutta eivät ole eronneet.

Vince ja Linda McMahonilla on kaksi yhteistä lasta. Shane, joka jätti WWE:n vuonna 2010 mutta palasi vuonna 2016 ja Stephanie, joka jatkoi aktiivisesti kulissien takana ja ohjelmissa 1990-luvulta eroamiseensa vuonna 2023. Heillä on myös kuusi lastenlasta.

Forbes.com sijoittivuonna 2023 McMahonin sijalle 366 listatessaan Yhdysvaltain 400 rikkainta henkilöä. McMahonin silloisen omaisuuden arvoksi arvioitiin 2.7 miljardia dollaria.

## Mestaruusvyöt ja saavutukset
### Pro Wrestling Illustrated (Pwi)

* PWI Vuoden paras taistelu 1996 - vs. Eric Bischoff
* PWI Vuoden paras taistelu 1998 - vs. Stone Cold Steve Austin
* PWI vuoden paras taistelu 1999 - vs. Stone Cold Steve Austin
* PWI vuoden paras taistelu 2001 - vs. Shane McMahon
* PWI vuoden paras taistelu 2002 - vs. Ric Flair
* PWI vuoden paras taistelu 2003 - vs. Hulk Hogan
* PWI vuoden paras taistelu 2006 – vs. Shawn Michaels (WrestleMania XXII 2. huhtikuuta 2006)

### World Wrestling Federation/World Wrestling Entertainment

* ECW World Heavyweight Championship (1 kerta)
* WWF Championship (1 kerta)
* Royal Rumble (1999)

### Wrestling Observer Newsletter
* Paras showjärjestäjä 1987
* Paras promoottori 1988, 1998, 1999 ja 2000
* Hall of Fameen (Class of 1996)
* Paras showjärjestäjä 1998
* Vuoden taistelu 1998 - vs. Stone Cold Steve Austin
* Best Booker -palkinto 1999
* Paras ei-painija 1999
* Vuoden paras taistelu 1999 - vs. Stone Cold Steve Austin
* Paras ei-painija 2000

## Musiikki
* No Chance in Hell (Löytyy albumilta WWF The Music, Vol. 4 ja myös albumilta WWE Anthology)

## Muita saavutuksia
* Madison Square Gardenin Walk of Fameen
* Vuoden urheilumies 2006 -ehdokkuus
* WrestleManian luoja
* Lehden "Muscle & Fitness” kannessa (2006)
* Hollywoodin Walk of Fameen 2008.

## Lähteet

## Aiheesta muualla